Дан Браун
Дан Браун () е известен американски писател на трилъри. Най-четените му романи са „Шифърът на Леонардо“, „Шестото клеймо“ и „Изгубеният символ“. Често е критикуван от радикални последователи на християнството. Книгите му са преведени на 51 езика по целия свят.

Биография 
Роден е на 22 юни 1964 г. в Ексътър, Ню Хампшър и е най-голямото от три деца. Неговата майка Констанс (по майчина линия Герхард) е професионален музикант, свири на орган в църква. Неговият баща Ричард Браун е учител по математика във „Филипс Ексетър“ и автор на учебници.

Дан Браун завършва „Филипс Ексетър“ през 1982 г. и се записва в колежа Амхърст, където става и член на братството Psi Upsilon. Прекарва учебната 1985 г. в Севиля, Испания и се дипломира през 1986 г.

След като се дипломира в колежа Амхърст, той започва кариера на музикант, свирейки на синтезатор и има продадени няколко хиляди копия, а през 1991 г. се премества в Холивуд, за да продължи своята кариера. 

През 1994 г. Дан Браун пуска CD албум, озаглавен „Ангели и демони“.

Браун се премества от родния си град в Ню Хампшър през 1993 г., където става учител по английски език, но преподава и испански език. „Цифрова крепост“ е публикуван през 1998 г. Романът няма голям успех с тираж едва 10 000 екземпляра. Но идва ред на „Шифърът на Леонардо“, който се превръща в бестселър и е една от най-популярните книги на всички времена с повече от 81 милиона продадени екземпляра до 2010 г. По книгата е създаден и филм, който също става много популярен. В България книгата предизвиква спорове, но не само за отношението към христианството, а около стойността на романа.

От „Изгубеният символ“ са продадени 1 млн. екземпляра само през първия ден след излизането на книгата на пазара, което я превръща в абсолютен рекордьор в света за всички времена в това отношение, като цели 6,5 млн. екземпляра е само първият тираж (5 млн. в Северна Америка и 1,5 млн. във Великобритания).

Дарителство 
През октомври 2004 г. Браун и неговите братя и сестри даряват $ 2,2 млн. за академия „Филипс Ексетър“ в чест на баща им, за да се създаде „Ричард Г. Браун Технологии дарение“, за да осигури компютри и високотехнологично оборудване за студенти в беда.

Произведения

Самостоятелни романи 
 Digital Fortress (1998)Цифрова крепост, изд.: ИК „Бард“, София (2004), прев. Иван Златарски
 Deception Point (2001)Метеоритът, изд.: ИК „Бард“, София (2003), прев. Крум Бъчваров

Серия „Робърт Лангдън“ (Robert Langdon) 
 Angels and Demons (2000)Шестото клеймо, изд.: ИК „Бард“, София (2003), прев. Крум Бъчваров
 The Da Vinci Code (2003)Шифърът на Леонардо, изд.: ИК „Бард“, София (2003), прев. Крум БъчваровШифърът на Леонардо (за юноши), изд.: ИК „Бард“, София (2017), прев. Крум Бъчваров
 The Lost Symbol (2007)Изгубеният символ, изд.: ИК „Бард“, София (2009), прев. Крум Бъчваров
 Inferno (2010)Ад, изд.: ИК „Бард“, София (2013), прев. Крум Бъчваров, Елена Кодинова, Венцислав Божилов
 Origin (2017)Произход, изд.: ИК „Бард“, София (2017), прев. Крум Бъчваров

Документалистика 
 187 Men to Avoid (1995)

Книги за писателя 
 Da Vinci Code Decoded (2004) – от Мартин Лун
 Cracking the Da Vinci Code (2004) – от Саймън Кокс
 The Da Vinci Code (2004) – от Ханк Ханеграаф и Пол Л. Майер
 The Da Vinci Hoax (2004) – от Сандра Майзел и Карл Олсън
 The Real History Behind the Da Vinci Code (2004) – от Шарън Нюман
 Unauthorized Dan Brown Companion (2006) – от Джон Хелфърс
 Behind the Lost Symbol (2009) – от Тим Колинс

Източници

Външни препратки 

 Дан Браун – официален сайт
 Профил в „NNDB“
 

Американски писатели на трилъри
Американски агностици
Хора от Ню Хампшър